**Sarajevo, 05.04.2021.**

**MFS-EMMAUS RASPISUJE JAVNI POZIV**

**ZA DOSTAVLJANJE PONUDE ZA KREIRANJE I REALIZACIJU**

**Kampanje za podizanje svijesti o trgovini djecom u Bosni i Hercegovini**

# OSNOVNE INFORMACIJE

## Projekat

Projekat „Kampanja za podizanje svijesti o trgovini djecom u Bosni i Hercegovini”, koji podržava Vijeće Evrope.

## Geografsko područje

Bosna i Hercegovina.

## Naručilac usluga

## Međunarodni forum solidarnosti-EMMAUS (MFS-EMMAUS).

## Općenito o projektu

Projekat ima za cilj doprinijeti borbi protiv trgovine djecom i zaštiti žrtava u Bosni i Hercegovini i širem regionu, kroz kampanju za podizanje svijesti različitih ciljnih grupa – prije svega djece, posebno djece u riziku da postanu žrtve trgovine ljudima, zdravstvenih radnika i šire javnosti o rizicima trgovine ljudima, o različitim oblicima eksploatacije, načinima identifikacije, načinima zaštite i prevencije.

Primarne ciljne grupe/korisnici:

1. potencijalne žrtve trgovine ljudima;
2. djeca i mladi, posebno djeca i mladi u riziku od trgovine ljudima;
3. zdravstveni radnici;
4. opća populacija u BiH.

# DJELOKRUG RADA U SKLOPU UGOVORA

## 2.1 Opis posla i angažmana

Ponuđač se angažuje za potrebe razvoja kampanje za podizanje svijesti opće populacije u BiH o različitim rizicima vezanim za trgovinu djecom. Materijali/proizvodi (vizuali, letak, poster, video) koji će biti razvijeni u okviru kampanje će sadržavati informacije o fenomenu trgovine ljudima, sa fokusom na trgovinu djecom, rizicima i zaštiti, vrstama eksploatacije ali i informacije o raspoloživoj pomoći i načinu prijavljivanja prijetnje. Razvijeni vizuali će sadržavati QR kod putem kojeg se korisnik usmjerava na web stranicu/stranice na kojima su informacije o raspoloživoj pomoći i načinu prijavljivanja prijetnje. Kampanja će takođe promovisati besplatnu savjetodavnu liniju HELPLINE 0800 223 23. Više informacija o tome možete pronaći na [www.sigurnodijete.ba](http://www.sigurnodijete.ba).

Kampanja za podizanje svijesti važan je instrument skretanja pažnje opće populacije na problem trgovine ljudima i omogućavanje široj javnosti da dobije ključne informacije kako prijaviti trgovinu ljudima i potražiti podršku

Cilj kampanje je podsticanje djece, ali i odraslih osoba, da prijave trgovinu ljudima kojoj su potencijalno izloženi oni ili bilo koje drugo dijete ili odrasla osoba.

## 2.2. Dužnosti i obaveze Ponuđača

Ponuđač će dostaviti ponudu sa specifikacijom troškova izrade kampanje u trajanju od 15.04.2021. do 20.07.2021. godine (3 mjeseca).

Kampanja treba obuhvatiti:

* izradu strategije i detaljnog media plana kampanje;
* kreiranje i promocija video materijala koji će biti promovisani putem Google Ads-a i YouTube kampanje u trajanju od tri mjeseca;
* razvoj i dizajn letka za podizanje svijesti zdravstvenih radnika o rizicima trgovine djecom, identifikaciji i zaštiti žrtava trgovine ljudima;
* razvoj i dizajn postera za podizanje svijesti zdravstvenih radnika o rizicima trgovine djecom, identifikaciji i zaštiti žrtava trgovine ljudima;
* razvoj vizuala i sadržaja s preventivnim porukama za djecu i omladinu za Facebook profil i Instagram profil;
* promocija razvijenih materijala/proizvoda (letaka, postera, vizuala, video).

Datumi aktivnosti će biti precizirani Ugovorom koji će Naručilac potpisati sa Ponuđačem. Ponuđač će tokom angažmana sarađivati sa Naručiocem, te se konsultovati i tražiti potvrdu razvijenih materijala prije plasiranja istih. Ponuđač će vršiti optimizaciju i retargetiranje i evaluaciju kampanje. Ponuđač će pripremiti detaljnu evaluaciju/izvještaj o rezultatima kampanje po završetku implementacijskog perioda, a najkasnije do 25.07. 2021. godine.

## 2.3. Svrha ugovora

Svrha ovog ugovora je angažman stručnjaka, a u svrhu realizacije gore pomenutih aktivnosti (navedenih pod stavkom 2.1).

# OBAVEZE NARUČIOCA

MFS - EMMAUS će kao Naručilac osigurati potrebnu savjetodavnu podršku Ponuđaču kako bi se izvršio zadatak u predviđenom roku, što uključuje sljedeće:

* pristup relevantnim podacima potrebnim za implementaciju kampanje;
* konsultacije sa dječijim psihologom radi prilagođavanja materijala ciljnim skupinama;
* blagovremeno pružanje mišljenja i prijedloga o izmjenama i dopunama razvijenih sadržaja, u cilju finalizacije istih.

# VREMENSKI OKVIR

Predviđeni angažman je u trajanju od 15.04. - 20.07.2021. godine. Prijedloge detaljne strategije i media plana, kao i inicijalnih vizuala za početak realizacije kampanje sukladno razvijenoj strategiji i planu dostaviti Naručiocu na odobrenje do 20.04.2021. godine. Prijedloge drugih materijala dostaviti najmanje sedam (7) dana prije objave (video materijali), te 48 sati prije objave (vizuelni sadržaji).

Dostaviti izvještaj Naručiocu do 25.07.2021. godine.

# INTELEKTUALNO VLASNIŠTVO

Svi proizvodi koji nastanu u okviru ove aktivnosti (dokumentarna, digitalna, cyber, projektna video/audio dokumentacija itd.) pripadaju MFS-EMMAUS-u koji ima ekskluzivna prava nad njihovom upotrebom i daljom distribucijom. Osim za potrebe ove aktivnosti, dokumenti i proizvodi neće biti korišteni u druge svrhe bez prethodnog pismenog odobrenja MFS-EMMAUS-a, a u skladu sa Zakonima o autorskim pravima po nacionalnim i međunarodnim standardima.

# UGOVORNI ARANŽMAN I NADZOR

* na poziv se mogu prijaviti fizička i pravna lica;
* odabrani Ponuđač će biti angažiran putem za to predviđenog ugovora, isključivo u svrhu pružanja navedenih usluga, unutar dogovorenog vremenskog okvira.

# NAKNADE I PLAĆANJE

Svi troškovi kreiranja materijala i kompletne implementacije kampanje trebaju biti sadržani i detaljno navedeni u okviru pojedinačnih ponuda.

Plaćanje se obavlja u tri obroka:

* po potpisivanju Ugovora;
* po usvajanju strategije i detaljnog media plana kampanje;
* po usvajanju izvještaja od strane Naručioca.

**Naručioc zadržava pravo da obračuna ponuđaču zatezne kamate, ukoliko se dogovoreni posao ne izvrši u dogovorenom vremenskom roku.**

*MFS-EMMAUS je humanitarna organizacija uspostavljena s ciljem jačanja i promocije ljudskih prava u Bosni i Hercegovini, kao i zaštite djece i mladih od svih oblika nasilja, te ljubazno apelujemo na Vašu društvenu odgovornost pri kreiranju ponude koja će biti povoljnija od standardnih tržišnih ponuda za komercijalne usluge.*

# NAČIN PODNOŠENJA PONUDE

Ponuđači su dužni dostaviti sljedeće:

* prijavu na javni poziv sa biografijom (fizička lica) ili sažetak o agenciji/kompaniji (pravna lica) i primjere prethodno realiziranih kampanja/aktivnosti;
* kratak prijedlog strategije kampanje i vizualnih sadržaja;
* finansijski prijedlog sa obračunom i narativom troškova koji se odnose na zadatak.

# POSEBNI ZAHTJEVI

Rad na projektu “Kampanja za podizanje svijesti o trgovini djecom u Bosni i Hercegovini” je specifičan obzirom na povjerljive informacije koje se obrađuju. Uz potpisani Ugovor, izvršilac je obavezan potpisati da će poštivati sljedeće procedure: etički kodeks, politika zaštite djeteta, izjava o povjerljivosti podataka.

# DOSTAVA PONUDE

Ponude moraju biti dostavljene na e-mail adresu: [sarajevo@mfs-emmaus.ba](mailto:sarajevo@mfs-emmaus.ba) najkasnije do 12.04.2021. godine.

Zainteresirane stranke se pozivaju da kontaktiraju MFS-EMMAUS ured u Sarajevu za sve dodatne informacije, na tel. +387 33 263 385. Kontakt osoba Zlatko Ikonić.

**APLIKACIJSKI FORMULAR**

1. **Opšti podaci kandidata**

|  |  |
| --- | --- |
| **Ime i pezime** |  |
| **Organizacija** |  |
| **Adresa** |  |
| **Telefon** |  |
| **Fax** |  |
| **e-mail** |  |

1. **FINANCIJSKA PONUDA**

**Za kandidata:** molimo Vas popunite prateću tabelu

|  |  |
| --- | --- |
| **Total net ponuda na osnovu opisa usluge** |  |

1. **REFERENCE APLIKANTA**

|  |  |  |  |
| --- | --- | --- | --- |
| **Br.** | **Publikacija/provedene eukacije/treninzi** | **Organizacija** | **Kratak opis** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

* dodajte kolone ukoliko su vam potrebne

1. **IZJAVA**

Ja, dole potpisani kandidat izjavljujem da sam upoznat sa obavezama kandidata/ponuđača u slučaju dodjele ovog ugovora

|  |  |
| --- | --- |
| **Ime** |  |
| **Potpis** |  |
| **Datum** |  |